**Pajala kommune** er en kommune i Norrbottens län i landskapet Norrbotten i Sverige. Kommunens administrasjonssenter ligger i Pajala. Befolkningen er av både samisk, finsk og svensk herkomst. Pajala grenser mot nabokommunene Kiruna, Gällivare, Överkalix og Övertorneå. I øst grenser kommunen mot Finland.

Kommunens næringsliv domineres av et stort antall små bedrifter, der ikke minst data- og elektronikkindustrien de senere årene har utviklet kommunen til Norrlands svar på Silicon Valley. Gruveselskapet Northland Resources åpner et gruveanlegg i Kaunisvaara i slutten av 2012 for å utvinne de rike jernmalmressursene i området, og det er forventes at denne virksomheten vil kunne gi kommunen et økonomisk oppsving.

Historie
--------

Muodoslompolo kyrka.
Det som i dag er Pajala kommune har siden de tidligste tider vært bebodd av reindriftere. De første tornedalsfinske nybyggerne slo seg ned i kommunens nedre del på 1570-tallet. Sognet og kommunen er oppkalt etter den mest framgangsrike av nybyggerne, birkarlen Lasse Pajanen (død ca. 1600). Allerede tidlig på 1700-tallet var befolkningen som levde av reindrift nesten helt drevet ut av kommunen. På midten av 1600-tallet ble Kengis Bruk anlagt her, noe som førte til vallonsk og svensk innvandring de neste århundrene. Pajala er en tradisjonsrik kulturbygd, med en jernverkshistorie som strekker seg over nesten tre århundrer.

Den tornedalske identiteten har blitt formet i møtet mellom finske, samiske og til en viss grad svenske kulturtradisjoner. Den geografiske beliggenheten har ført til at Pajala lenge har vært et naturlig handelssentrum.

Utvikling i folketallet har ikke gagnet kommunen. I 1950 bodde det drøyt 15 000 personer i det som i dag er Pajala kommune, i årsskiftet 2005-2006 bodde det 6798 personer i kommunen. Mye av den gamle industrinæringen basert på jordbruk og skogbruk er nesten helt borte, og befolkningen har blitt desimert og foreldet gjennom dødsfall og fraflytting. Drøyt 27 % av befolkningen er 65 år eller eldre, noe som er blant de høyeste andelene i Sverige. Næringslivet i Pajala domineres i dag av service med kommunen som største arbeidsgiver, noe trevareforedling og pendling til malmfeltene i Gällivare og Kiruna.

Språk
-----

Meänkieli og finsk har status som offisielle minoritetsspråk i kommunen, og Pajala er en av seks svenske kommuner hvor meänkieli har status som offisielt minoritetsspråk.

Geografi
--------

Landskapet er dominert av store barskogsområder med innslag av myr. Torneälven er viktigste vassdrag i kommunen, og danner sammen med sideelva Muonioälven riksgrensa mot Finland. 

Pajala kommune har flyplass med daglige ruteflygninger til Luleå.

Tettsteder
----------

Pajala kommune hadde fire tettsteder i 2010. I tabellen oppgis antall innbyggere per 31. desember 2010.

  


| # | Tettsted | Innbyggere |
| --- | --- | --- |
| 1. | **Pajala** | 1 958 |
| 2. | Korpilombolo | 529 |
| 3. | Junosuando | 322 |
| 4. | Kangos | 252 |

Andre mindre steder i Pajala kommune
------------------------------------

|  |  |  |
| --- | --- | --- |
| * Aareavaara
* Airivaara
* Anttis
* Huukki
* Isokylä
* Isovaara
* Jarhois
* Juhonpieti och Erkheikki
* Kainulasjärvi
* Kardis
* Kassa
* Kaunisvaara
* Kengis
* Kenttä
* Keräntöjärvi
* Kieksiäisvaara
* Kiilarova
 | * Kihlanki
* Kitkiöjärvi
* Kolari
* Kompelusvaara
* Kurkkio
* Kätkesuando
* Käymäjärvi
* Lautakoski
* Liviöjärvi
* Lovikka
* Muodoslompolo
* Muonionalusta
* Männikkö
* Narken
* Nuuksujärvi
* Oksajärvi
* Parkalompolo
 | * Pentäsjärvi
* Peräjävaara
* Pimpiö
* Pääjärvi
* Ristomella
* Ruokojärvi
* Sahavaara
* Saittarova
* Salmijärvi
* Sattajärvi
* Sattavaara
* Selkäjärvi
* Särkimukka
* Talinen
* Teurajärvi
* Tornefors
* Törmäsniva
* Ylikodanmännikkö
 |

| * v
* d
* r
Pajala kommune i Norrbottens län i Sverige |
| --- |
|  | Tettsteder | Junosuando **·** Kangos **·** Korpilombolo **·** Pajala |  |
| Småsteder | Tärendö **·** Kainulasjärvi **·** Juhonpieti och Erkheikki **·** Sattajärvi **·** Kaunisvaara **·** Muodoslompolo **·** Lovikka **·** Teurajärvi **·** Aareavaara **·** Liviöjärvi **·** Saittarova |
| Øvrige steder | Kieksiäisvaara **·** Kitkiöjärvi **·** Parkalompolo **·** Sahavaara **·** Talinen **·** Vaararinta |

Vennskapskommuner
-----------------

* Finlands flagg Kolari, Finland
* Norges flagg Målselv, Norge
* Russlands flagg Olenegorsk, Russland

Kuriosa
-------

Den samiske vekkelsespredikanten Lars Levi Læstadius var prost i Pajala fra 1849 til sin død i 1861. Handlingen i Mikael Niemis bok *Populærmusikk fra Vittula* (sv. *Populärmusik från Vittula*) utspiller seg hovedsakelig i Pajala kommun. Vittula er en folkelig benevning på et villaområde i Pajala. Læstadius er hovedperson i Niemis roman "Koke bjørn" som også foregår i Pajala.

Referanser
----------

1. ↑  Befolkningsstatistik kvartal 3 2011 Arkivert 13. desember 2011 hos Wayback Machine.. Statistiska centralbyrån (30. september 2011). Besøkt 7. januar 2012.
2. ↑  The fastest greenfield mine project in the world[*død lenke*] Pressemelding fra gruveselskapet Northland Resources fra 10.01 2012
3. ↑  Det svenske Språkrådets hjemmesider, om minoritetsspråk Arkivert 19. mai 2011 hos Wayback Machine.
4. ↑  Artikkel om Pajala kommune i snl.no
5. ↑  «Folkmängd i tätort och småort per kommun 2010». Statistiska centralbyrån. Arkivert fra originalen (.xls) 3. mars 2016. Besøkt 21. april 2016.

Eksterne lenker
---------------

* Offisielt nettsted Rediger på Wikidata

* (en) Pajala Municipality – kategori av bilder, video eller lyd på Commons Rediger på Wikidata
* Offisiell hjemmeside for Pajala kommune

  


| * v
* d
* r
Kommuner i Norrbottens län |
| --- |
|  | Arjeplog **·** Arvidsjaur **·** Boden **·** Gällivare **·** Haparanda **·** Jokkmokk **·** Kalix **·** Kiruna **·** Luleå **·** Pajala **·** Piteå **·** Älvsbyn **·** Överkalix **·** Övertorneå | Sveriges flagg |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** LIBRIS **·** GeoNames **·** MusicBrainz
 |